Þyrla Landhelgisgæslunnar hefur verið kölluð út að beiðni lögreglunnar á Norðurlandi eystra . Samkvæmt upplýsingum frá Landhelgisgæslunni er um slys í Sölvadal í Eyjafirði að ræða og var þyrlan kölluð út á hæsta forgangi . Samkvæmt upplýsingum frá Landsbjörg barst tilkynning um slys kl. 21:40 og eru viðbragðsaðilar á leið á vettvang : björgunarsveitir , lögregla og sjúkraflutningafólk . Þá er ráðgert að fleiri viðbragðsaðilar fari með þyrlunni norður og samkvæmt heimildum fréttastofu mbl.is stóð einnig til að kafarar úr sérsveit ríkislögreglustjóra fylgdu þyrlunni . Færð er slæm á svæðinu og vegir víða lokaðir , sem torveldar för viðbragðsaðila . Snjóruðningsmenn hafa verið kallaðir út til að greiða fyrir . Uppfært kl. 23:11 : Samkvæmt upplýsingum frá aðgerðastjórninni á Akureyri eru viðbragðsaðilar rétt ókomnir á slysstað .